Avgust je uvedel reforme, namenjene povečanju varnosti stavb v Rimu. Po velikem požaru v Rimu so zaradi nevarnosti požara in propada omejili višino insul na 70 rimskih čevljev, imenovanih "pes" (20,7 m) in pod cesarjem Neronom do 60 rimskih čevljev (17,75 m). Po regionalnih katalogih iz 4. stoletja je bilo v mestu okoli 42.000 do 46.000 insul, v primerjavi s približno 1790 "domusov" v poznem 3. stoletju. Za klasično demografijo se uporabljajo podatki o številu insul in v manjši meri domusov. Prebivalstvo mesta v poznem 3. stoletju naj bi se gibalo med 700–800.000, kar je manj kot 1 milijon, kar temelji tudi na podatkih o količini žita, ki je bil potreben za prehrano prebivalstva v Rimu in okolici.